ΓΡΑΠΤΗ ΕΡΩΤΗΣΗ E-0319/01

υποβολή: Piia-Noora Kauppi (PPE-DE) προς την Επιτροπή

(13 Φεβρουαρίου 2001)

Θέμα: Κοινοτική νομοθεσία για την προώθηση στην αγορά φαρμάκων μέσω του Διαδικτύου και δικτύων τηλεαγοράς

Μία μελέτη για την προώθηση στην αγορά φαρμάκων μέσω του Διαδικτύου και δικτύων τηλεαγοράς, την οποία εκπόνησαν μέλη του Πανεπιστημίου της Βαρκελώνης για τον Ομάδα STOA της Γενικής Διεύθυνσης Μελετών του Ευρωπαϊκού Κοινοβουλίου και η οποία δημοσιεύτηκε στο δελτίο του Μαρτίου 2000 που εκδίδει το European Heart Network,ποστηρίζει ότιπάρχει έντονη ανάγκη για Ευρωπαϊκούς κανόνες όσον αφορά το ηλεκτρονικό εμπόριο φαρμάκων.

Οι κανόνες που διέπουν το ποια φάρμακα διατίθενται μόνον βάσει συνταγής διαφέρουν σημαντικά μεταξύ των κρατών μελών. Η διαθεσιμότητα φαρμακευτικών προϊόντων των ΗΠΑ και οι πιο φιλελεύθεροι κανόνες των ΗΠΑ όσον αφορά τη διαφήμιση φαρμάκων περιπλέκουν περαιτέρω την κατάσταση.

Σύμφωνα με την προαναφερθείσα μελέτη, τελικός στόχος είναι η ύπαρξη διεθνών ρυθμίσεων που θα διέπουν το ηλεκτρονικό εμπόριο φαρμάκων" εν τω μεταξύ όμως, χρειάζονται απαραιτήτως κοινοτικές ρυθμίσεις.

Στην προαναφερθείσα μελέτη προτείνονται προσωρινά μέτρα, μεταξύ των οποίων συμπεριλαμβάνονται: η τροποποίηση της νομοθεσίας της ΕΕ για τις διαφημίσεις και το εμπόριο φαρμάκων, λαμβάνοντας ρητάπόψη τα ειδικά χαρακτηριστικά των ηλεκτρονικών μέσων καιπηρεσιών" η θέσπιση κώδικα συμπεριφοράς της φαρμακοβιομηχανίας όσον αφορά το ηλεκτρονικό εμπόριο φαρμάκων" η πρόβλεψη της δυνατότητας κατάσχεσης φαρμάκων που προέρχονται από χώρες εκτός ΕΕ, εφόσον η νομοθεσία της ΕΕ είναι αυστηρότερη από την ισχύουσα στις τρίτες αυτές χώρες" η δημιουργία συστήματος επιτήρησης των δραστηριοτήτων που σχετίζονται με το μάρκετινγκ φαρμάκων στο Διαδίκτυο" και η προώθηση τηςγειονομικής παιδείας για τους χρήστες του Διαδικτύου.

1. Με ποιό τρόπο έχει λάβειπόψη η Ευρωπαϊκή Επιτροπή τα μέτρα που αναφέρονται στην ανωτέρω μελέτη;

2. Έχει λάβει ειδικά μέτρα για την εκπόνηση κοινοτικής και διεθνούς νομοθεσίας επί του θέματος αυτού, το οποίο είναι ιδιαίτερα σημαντικό για τηνγεία των πολιτών της ΕΕ;

Απάντηση του κ. Liikanen εξ ονόματος της Επιτροπής

(11 Μαΐου 2001)

1. Στο πλαίσιο της Κοινότητας, έχει εγκριθεί ένας αριθμός συγκεκριμένων οδηγιών που διέπουν την άδεια κυκλοφορίας, την επισήμανση, τη διαφήμιση και τη διανομή των φαρμάκων οι οποίες ισχύουν επίσης όσον αφορά την πώληση φαρμακευτικών προιόντων με ηλεκτρονικά μέσα όπως ισχύει και στις πωλήσεις με συμβατικά μέσα. Επίσης η οδηγία 2000/31/ΕΚ του Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας της πληροφορίας, ιδίως του ηλεκτρονικού εμπορίου, την εσωτερική αγορά (οδηγία για το ηλεκτρονικό εμπόριο)(1) ορίζει απαιτήσεις διαφάνειας, διοικητική συνεργασία μεταξύ των κρατών μελών καθώς και αποτελεσματικό έλεγχο στο κράτος μέλος στο οποίο είναι εγκατεστημένος ο πάροχοςπηρεσιών σε απευθείας σύνδεση (on-line). Η οδηγία ενθαρρύνει την έγκριση κωδικών δεοντολογίας για ιατρικά επαγγέλματα και ηλεκτρονικά φαρμακεία με τον ίδιο τρόπο όπως ακριβώς ορίζεται ήδη στο κανονιστικό πλαίσιο.

Ωστόσο αξίζει να σημειωθεί ότι η περίπτωση των φαρμάκων, των οποίων τα έξοδα επιστρέφονται στον ασθενή, είναι διαφορετική από την περίπτωση σχεδόν όλων των άλλων προιόντων, για λόγους πολιτικής ευαισθησίας, επιστροφής εξόδων και ταξινόμησης. Παρά το εν λόγω κοινοτικό νομοθετικό πλαίσιο πλαίσιο, οι ασθενείς έχουν διαφορετικηε πρόσβαση στα φάρμακα στα διαφορετικά κράτη μέλη της Κοινότητας, γι' αυτούς τους λόγους. Σήμερα, η ζήτηση για διάθεση φαρμάκων μέσω του διαδικτύου στην Ευρώπη είναι σαφώς περιορισμένη και είναι μάλλον απίθανο να αυξηθεί ραγδαία στο κοντινό μελλον. Η Επιτροπή, ωστόσο, πιστεύει ότιπάρχει πεδίο δράσης σε κοινοτικό επίπεδο προκειμένου να εξασφαλιστεί η ελεύθερη κυκλοφορία των προϊόντων ενώ παράλληλα να διαφυλαχτεί τοψηλό επίπεδο προστασίας του καταναλωτή.

Ως συνέχεια της πρωτοβουλίας e-Europe, η Επιτροπή συγκρότησε μια ομάδα εργασίας κατά το έτος 2000 για να εξετάσει τον αντίκτυπο του διαδικτύου στονγειονομικό τομέα. Σ'αυτό το στάδιο, δεν μελετούνται ιδιαίτερα σχέδια για πρόσθετη νομοθεσία. Η Επιτροπή συνεργάζεται με κράτη μέλη καθώς και με άλλους ενδιαφερόμενους φορείς για να καθιερώσει τρόπους διευθέτησης προβλημάτων που μπορεί να προκύψουν σχετικά με πληροφορίες, με τη διαφήμιση και με την προμήθεια από τρίτες χώρες.

2. Η παγκοσμιότητα του διαδικτύου αυξάνει την δυνατότητα διαφήμισης και πώλησης των φαρμακευτικών προϊόντων στους ευρωπαίους καταναλωτές από επιχειρήσεις τρίτων χωρών. Έχουν πραγματοποιηθεί σημαντικές εργασίες σε διεθνές επίπεδο ιδιαιτέρωςπό την καθοδήγηση του Παγκόσμιου Οργανισμού Υγείας με τη συμμετοχή της Επιτροπής και της Αμερικάνικης Υπηρεσίας Τροφίμων και Φαρμάκων (FDA) προκειμένου να διασφαλισθεί ότι οι ασθενείς γνωρίζουν τα πιθανά προβλήματα από τη χρήση ιστοχώρων που είναι εγκατεστημένοι σε τρίτες χώρες. Επιπλέον, η Επιτροπή ξεκίνησε εργασίες με τα κράτη μέλη για να αντιμετωπίσει αυτά τα προβλήματα σε κοινοτικό επίπεδο με στόχο να αυξηθούν στο μέγιστο τα οφέλη τέτοιων συστημάτων από την άποψη των χαμηλότερων τιμών και της καλύτερης εξυπηρέτησης των ασθενών.

(1) ΕΕ L 178, 17.7.2000.